દરમ્યાનમાં સાથીઓ જોડાતા રહ્યાં, નોર્વેનો એક ઈજનેરી ગ્રેજ્યુએટ હેર્માન વાત્ઝીંગર, ચિત્રકાર અને ગિટાર વગાડતા અને પ્રવાસના શોખીન એરિક હેસ્સલબર્ગ, રેડીયો તરંગોના જાણકાર કનુટ હાઊગ્લાંડ અને ટોર્સટિન રોબી, એમેઝોન નદીની ઉપરવાસના જંગલવાસીઓ વચ્ચે સંશોધન કરવા ગયેલી યુરોપી ટુકડીના એક સદસ્ય એવા બેંટ ડાનિયલ્સોન એ બધાં એક પછી એક જોડાતા રહ્યાં અને છ જણાની ટુકડી આ અપ્રતિમ સાહસ કરવા તૈયાર થઈ ગઈ.